Ambiente - Wikipedia

# Ambiente

### Na Galipedia, a wikipedia en galego.

Ambiente natural.

## [editar] Definición

Enténdese por ambiente a contorna ou suma total daquilo que nos rodea e que afecta e condiciona especialmente as circunstancias de vida das persoas ou a sociedade no seu conxunto. Comprende o conxunto de valores naturais, sociais e culturais existentes nun lugar e nun momento determinado, que inflúen na vida do ser humano e nas xeracións vindeiras. É dicir, non se trata só do espazo en que se desenvolve a vida senón que tamén abrangue seres vivos, obxectos, auga, chan, aire e as relacións entre eles, así como elementos tan intanxibles como a cultura.

## [editar] Teoría Xeral de Sistemas

Na Teoría Xeral de Sistemas, un ambiente é un complexo de factores exteriores que actúan sobre un sistema e determinan o seu curso e a súa forma de existencia. Un ambiente podería considerarse como un superconxunto, no cal o sistema dado é un subconxunto. Un ambiente pode ter un ou máis parámetros, físicos ou doutra natureza. O ambiente dun sistema dado debe interactuar necesariamente con el.

## [editar] Medicina

En epidemioloxía, o ambiente é o conxunto de factores chamados factores extrínsecos, que inflúen sobre a existencia, a exposición e a susceptibilidade do axente en provocar unha enfermidade ao hóspede.

Estes factores extrínsecos son:

- Ambiente físico: Xeografía Física, Xeoloxía, clima, contaminación.
- Ambiente biolóxico:

1. poboación humana: Demografía.
2. Flora: fonte de alimentos, inflúe sobre os vertebrados e artrópodos como fonte de axentes.
3. Fauna: fonte de alimentos, hóspedes vertebrados, artrópodos vectores.
4. Auga.

- Ambiente socioeconómico:

1. ocupación laboral ou traballo: exposición a axentes químicos, físicos.
2. Urbanización ou contorna urbana e desenvolvemento económico.
3. Desastres: guerras, inundacións.

### [editar] Desenvolvemento histórico do concepto de ambiente

1. Hipócrates (460-375 anos antes de Cristo), na súa obra Aires, augas e lugares, resalta a importancia do ambiente como causa de enfermidade.
2. Thomas Sydenham (1624-1689) e Giovanni Maria Lancisi (1654-1720), formulan a teoría miasmática, na que o miasma é un conxunto de emanacións fétidas de chans e augas impuras que son causa de enfermidade.
3. No século XIX con Chadwick, William Farr (1807-1883) coa mortalidade dos mineiros, John Snow (1813-1858) con "Sobre o modo de transmisión do cólera", consolídase a importancia do ambiente en epidemioloxía e a necesidade de utilizar métodos numéricos.

## [editar] Véxase tamén

- Ambiente acústico

Traído desde "http://gl.wikipedia.org../../../a/m/b/Ambiente.html"

Categorías: Ecoloxía | Medicina

##### Views

- Artigo
- Discusión
- Revisión actual

##### Procura

##### Outras linguas

- বাংলা
- Brezhoneg
- Česky
- Dansk
- Deutsch
- English
- Español
- Suomi
- Français
- Italiano
- 日本語
- 한국어
- Lëtzebuergesch
- Limburgs
- Nederlands
- Norsk (bokmål)
- Occitan
- Polski
- Português
- Русский
- Simple English
- Tiếng Việt
- 中文